da en da nl ca da da de es da da da da da da da da da da da da da da da da da da da da da da da da en da de de en da da da de sv nb da da da en da da de da en da da da de da da da da da da da da da da da da da nl da en da da es nl da
Offentlig idéhøring af Danmarks energiø i Nordsøen skydes i gang | Energistyrelsen
22.8.2022 10:00:00 CEST | Energistyrelsen
Energistyrelsen inviterer borgere, virksomheder, myndigheder og andre med interesse i den kommende energiø i Nordsøen til at byde ind med forslag og idéer til emner, der ønskes belyst i miljøvurderingen af planerne for energiøen. Høringen løber fra den 22. august til den 26. september 2022, og i den forbindelse er Energistyrelsen vært ved et dialogmøde den 6. september.
Etableringen af en ny energiø ca. 100 kilometer ud for den jyske vestkyst bliver en af Danmarkshistoriens største anlægsprojekter, og hos Energistyrelsen, der står i spidsen for udviklingsplanen for øen, er ambitionerne tilsvarende store:
”Energistyrelsen har med Plan for Program Energiø Nordsøen, som nu skal miljøvurderes, fået skabt en rummelig og fremtidssikret plan med plads til nytænkning både i forhold til det fleksible ø-koncept og yderligere havvindmølleparker, men også med mulighed for udbygning og tilkobling af fremtidens innovative teknologier.
Miljøvurderingsprocessen er et vigtigt skridt i realiseringen af Energiø Nordsøen, der markerer en ny æra for produktion af energi fra havvind i hidtil uset skala, som igen vil få stor betydning for den grønne omstilling og udfasningen af fossile energikilder i både Danmark og Europa.
Vi har altså at gøre med et banebrydende anlægsprojekt, hvor det er vigtigt at få input fra så mange som muligt. Derfor opfordrer vi alle med interesse til at komme med forslag til, hvad der bør tages i betragtning i miljøvurderingen af Plan for Program Energiø Nordsøen.” siger Mogens Hagelskær, vicedirektør i Energistyrelsen med ansvar for energiøerne i Danmark
Figur 1 Områder i Nordsøen udlagt til Plan for Program Energiø Nordsøen.
Et epokegørende energiprojekt med mange fordele
Energiøerne skal sikre, at Danmark i de kommende år på en grøn måde kan elektrificere flere dele af samfundet og bidrage til, at alle danske husstandes og virksomheders strømforbrug er dækket af grøn strøm. Strømmen fra energiøerne skal desuden eksporteres til vores nabolande og dermed bidrage til et grønnere Europa.
Energiø Nordsøen skal samtidig kunne tilkobles fremtidige teknologier, der med grøn strøm fra havvindmøllerne fx kan producere og lagre grønt brændstof til bl.a. fly, skibe og lastbiler (Power-to-X). Energiøen vil bidrage væsentligt til den grønne omstilling gennem elektrificering af sektorer, der i dag primært er drevet af fossil energi, og så vil den medvirke til, at regeringens mål om klimaneutralitet kan nås senest i 2050. Etableringen af energiøen forventes desuden at indebære en markant jobskabelse, herunder i Danmark.
Hvad går planen for Program Energiø Nordsøen ud på?
Med Klimaaftalen for energi og klima mv. af 22. juni 2020, og senere tillægsaftalerblev det besluttet, at Danmark skal realisere verdens første energiøer – hhv. én i Nordsøen og én ved Bornholm. Energiøen i Nordsøen skal udbygges i faser i takt med, at elforbruget stiger, og energiøen tilsluttes handelsforbindelser til andre lande. Det er besluttet, at Energiø Nordsøen skal realiseres med minimum 3 GW havvind senest i 2033, og at havvindskapaciteten hurtigst muligt derefter skal udbygges til minimum 10 GW med 2040 som sigtepunkt under iagttagelse af de nødvendige udlandsforbindelser.
I relation til miljøvurdering af Energiø Nordsøen antages det, at den skal inkludere etablering i to faser:
Etablering af havvind på minimum 3 GW havvind, men med mulighed for op til 12 GW havvind, inden for det samme areal, hvis effekten pr. km2 øges
Samlet etablering af havvind i relation til Energiø Nordsø på minimum 10 GW, men med mulighed for en samlet etablering på op til 40 GW (første og anden fase) inden for det samme areal, hvis effekten pr. km2 øges
Energiø Nordsøen vil derved omfatte minimum 3 GW havvind i 2033 og en samlet etablering af havvind på minimum 10 GW med 2040 som sigtepunkt med mulighed for en samlet etablering på op til 40 GW havvind, hvis effekten pr. km2 øges.
Der miljøvurderes bredere, end der fremgår af de politiske aftaler, for at sikre fleksibilitet i opførslen af et af de største byggeprojekter i nyere tid i Danmark. Der skal bl.a. være mulighed for etablering af Power-to-X-anlæg (PtX) og anden innovation. For vi kan sikre, at planen og miljøvurderingen er på forkant med den teknologiske udvikling inden for havvindmøller, overvejer man ligeledes at bruge møllestørrelser, der endnu ikke har set dagens lys.
Idéhøringen løber over en periode på fem uger – fra mandag den 22. august til mandag den 26. september 2022.
Læs det relevante høringsmateriale samt information om, hvordan man deltager i høringen mv.
Efter høringen vil Energistyrelsen bl.a. på baggrund af høringssvarene beslutte, hvilke emner og miljøpåvirkninger, der skal belyses i miljøvurderingen.
Resultatet heraf forventes fremlagt i 2. offentlige høring i 2. kvartal 2023.
Energistyrelsen og Energinet afholder to virtuelle borgermøder på henholdsvis dansk og engelsk i forbindelse med høringen. Møderne afholdes den 6. september 2022. Mere information kan findes på Energistyrelsens hjemmeside.
Læs mere om Energiø Nordsøen her
Chefkonsulent, Katja Scharmann (ksc@ens.dk), telefon (+45) 33 92 66 72
Specialkonsulent, Susannah Keller Finn (shkf@ens.dk), telefon (+45) 33 95 09 12
Tlf:+45 33 95 09 06lrsn@ens.dk
Tlf:+45 25 13 78 46tfh@ens.dk
Morten ChristensenTeamleder for Kommunikation
Tlf:+45 33 92 68 58moc@ens.dk
Carsten Niebuhrs Gade 43
33 92 67 00https://ens.dk/
I Energistyrelsen gør vi en forskel hver dag. I Danmark og i lande verden over. Vores vision om at opnå et klimaneutralt samfund i vækst og balance er den største opgave, vi skal være med til at løse. Vi ved, at vi skal tænke ambitiøst, og vi ved, at vi skal tænke nyt. Vores mål er en klog, grøn omstilling, hvor Danmark går foran, og danske erfaringer anvendes globalt. Hvor grønne løsninger, sikker og effektiv forsyning og økonomi tænkes sammen.
Følg pressemeddelelser fra Energistyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Energistyrelsen
Energistyrelsen opfordrer danske arbejdspladser til at spare på energien5.10.2022 09:12:56 CEST | Pressemeddelelse
Med vinteren for døren og pressede forsyningskæder i hele Europa er det vigtigt, at de danske arbejdspladser også bidrager til at spare på energien. Sådan lyder opfordringen fra Energistyrelsen, der med en ny kampagneindsats vil gøre det nemmere for arbejdspladserne at nedbringe energiforbruget.
Energistyrelsen har modtaget to ansøgninger til Danmarks første udbud af tilladelser til lagring af CO24.10.2022 16:00:13 CEST | Pressemeddelelse
Energistyrelsen igangsatte den 15. august 2022 første udbud af tilladelser af lagring af CO2 i den danske undergrund i Nordsøen. Ved ansøgningsfristens udløb har Energistyrelsen modtaget to ansøgninger.
Erhvervspuljen modtog rekordmange ansøgninger3.10.2022 14:08:38 CEST | Nyhed
Ved den seneste åbning af Erhvervspuljen blev der ansøgt om tilskud til 449 grønne, energibesparende projekter fra danske virksomheder.
Energistyrelsen igangsætter høring om bekendtgørelsesudkast til den supplerende ansøgningsrunde for varmechecken3.10.2022 10:59:52 CEST | Nyhed
I dag sender Energistyrelsen et bekendtgørelsesudkast i høring om den annoncerede opfølgende ansøgningsrunde for varmechecken. Høringssvar skal sendes til Energistyrelsen senest den 28. oktober 2022.
Energistyrelsen genbesøger sager om planlagt lukning af kulkraftværker1.10.2022 11:22:21 CEST | Pressemeddelelse
Regeringen vil midlertidigt udskyde lukningen af dele af tre danske kraftværker, og en række partier bakker op. På den baggrund genbesøger Energistyrelsen nu tre konkrete sager om lukning af kraftværker. Formålet er at udskyde lukninger af hensyn til elforsyningssikkerheden. Initiativet ændrer ikke på Danmarks klimamål på længere sigt.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022